2001/677/EY: Komission päätös, tehty 10 päivänä elokuuta 2001, direktiivin 1999/94/EY 9 artiklassa tarkoitetussa jäsenvaltioiden kertomuksessa toimitettavista tiedoista (ETA:n kannalta merkityksellinen teksti) (tiedoksiannettu numerolla K(2001) 1883)



Virallinen lehti nro L 237 , 06/09/2001 s. 0005 - 0015



Komission päätös, tehty 10 päivänä elokuuta 2001, direktiivin 1999/94/EY 9 artiklassa tarkoitetussa jäsenvaltioiden kertomuksessa toimitettavista tiedoista (tiedoksiannettu numerolla K(2001) 1883) (ETA:n kannalta merkityksellinen teksti) (2001/677/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuluttajien mahdollisuudesta saada uusien henkilöautojen markkinoinnin yhteydessä polttoainetaloutta ja hiilidioksidipäästöjä koskevia tietoja 13 päivänä joulukuuta 1999 annetun Euroopan parlamentin ja neuvoston direktiivin 1999/94/EY(1), ja erityisesti sen 9 artiklan, sekä katsoo seuraavaa: (1) Jäsenvaltioiden on toimitettava komissiolle 31 päivään joulukuuta 2003 mennessä direktiivin 1999/94/EY säännösten tehokkuutta koskeva kertomus, joka koskee 18 päivän tammikuuta 2001 ja 31 päivän joulukuuta 2002 välistä ajanjaksoa. (2) Kertomuksessa toimitettavat tiedot vahvistetaan viimeistään 18 päivänä tammikuuta 2001. (3) Tässä päätöksessä säädetyt toimenpiteet ovat direktiivin 1999/94/EY 9 artiklalla perustetun komitean lausunnon mukaiset. (4) Kertomuksessa toimitettavien tietojen on perustuttava kansallisiin tietoihin, jotka on kerätty asianmukaisin kansallisin menetelmin, ja niiden on oltava mahdollisimman kattavat, ON TEHNYT TÄMÄN PÄÄTÖKSEN: 1 artikla Jäsenvaltioiden on toimitettava komissiolle direktiivin 1999/94/EY 9 artiklassa tarkoitettu kertomus, jossa annetaan liitteenä olevassa asiakirjassa mainitut tiedot. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä elokuuta 2001. Komission puolesta Margot Wallström Komission jäsen (1) EYVL L 12, 18.1.2000, s. 16. LIITE Tiedot, jotka jäsenvaltioiden on toimitettava direktiivin 1999/94/EY 9 artiklassa tarkoitetussa kertomuksessa SANASTO Seuraavia määritelmiä sovelletaan ainoastaan tässä kertomuksessa. Ajoneuvojen luokitusjärjstelmä: järjestelmä, jonka avulla ajoneuvoja luokitellaan esimerkiksi tyypin tai markkinaluokan mukaisesti (esimerkiksi perheauto, pikkuauto, sedan, urheiluauto tai muut luokitusperusteet). Yrityskuluttaja: yritys tai yksityishenkilö, joka liisaa tai ostaa ajoneuvon pääasiassa liiketoimintaa varten. Autokauppias: henkilö, joka edustaa autoliikettä, josta kuluttaja ostaa tai liisaa ajoneuvon. Autoliike: yritys, josta kuluttaja ostaa tai liisaa ajoneuvon. Usean automerkin edustaja: autoliike, joka myy useita automerkkejä (toisin sanoen useiden valmistajien ajoneuvoja). Myyntipaikka: paikka, kuten autoliikkeen näyttelytila tai piha, jossa uusia henkilöautoja on näytteillä taikka tarjolla myytäväksi tai liisattavaksi mahdollisille asiakkaille; messut, joilla uusia henkilöautoja esitellään yleisölle, kuuluvat tämän määritelmän piiriin. Yksityinen kuluttaja: yksityishenkilö, joka liisaa tai ostaa ajoneuvon, jota ei käytetä liiketoiminnassa. Yhden automerkin edustaja: autoliike, joka myy yhtä automerkkiä (toisin sanoen yhden valmistajan ajoneuvoja). Lyhenteet: (P) pakollinen (V) vapaaehtoinen A. TIEDOT KERTOMUKSEN LAATIJASTA(1) KAIKKI KOHDAT PAKOLLISIA 1 Lomakkeen täyttävän henkilön nimi: 2 Lomakkeen täyttävän henkilön virallinen asema: 3 Organisaation ja osaston nimi: 4 Organisaation tyyppi: 5 Osoite: 6 Kansainvälinen puhelinnumero: 7 Kansainvälinen faksinumero: 8 Sähköpostiosoite: 9 Onko kertomuksen laatija ilmoitettu komissiolle direktiivin 8 artiklan mukaisesti? B. TÄYTÄNTÖÖNPANOTILANNE 1 Antakaa tiedot sellaisista määräyksistä tai markkinajärjestelyistä, joilla on joko yhteys uusien henkilöautojen valintaan tai jotka voivat muilla tavoin vaikuttaa siihen, miten direktiivissä yksilöityihin tietoihin suhtaudutaan. (P) 1.1 Kuvailkaa lyhyesti henkilöautoihin tai polttoaineisiin liittyviä taloudellisia toimenpiteitä, joita toteutetaan jäsenvaltiossanne. Antakaa toimenpiteitä ja niiden toteuttamistapaa koskevat tiedot. Ilmoittakaa selvästi, sovelletaanko näitä taloudellisia toimenpiteitä eri tavoin yrityksiin ja yksityisiin kuluttajiin, jotka liisaavat tai ostavat uuden henkilöauton tai uusia henkilöautoja (esimerkiksi yrityksen ajoneuvoverohelpotus). (P) 1.2 Liittyvätkö kysymykseen 1.1 annetussa vastauksessa mainitut taloudelliset toimenpiteet polttoainetaloutta koskevaan merkintään, oppaaseen tai julisteeseen? (P) 1.3 Onko edellä esitettyjen toimenpiteiden lisäksi olemassa muita viranomaisten määräyksiä tai markkinajärjestelyjä, joilla on joko yhteys uusien henkilöautojen valintaan tai jotka voivat vaikuttaa siihen, miten direktiivissä yksilöityihin tietoihin suhtaudutaan? Jos vastaus on kyllä, esittäkää asiaa koskevat tiedot. (P) 1.4 Onko tiedossanne edellä esitettyjen toimenpiteiden lisäksi muita kuin viranomaisten asettamia henkilöautoja koskevia markkinajärjestelyjä, jotka voivat vaikuttaa uuden henkilöauton valintaan tai siihen, miten direktiivissä yksilöityihin tietoihin suhtaudutaan? Jos vastaus on kyllä, esittäkää asiaa koskevat tiedot. (P) 2 Antakaa tiedot muista samanaikaisista tai aikaisemmista uusien ajoneuvojen polttoainetaloutta koskevista tiedotusohjelmista. (P) 2.1 Kuvailkaa lyhyesti aloitteita ja ohjelmia, jotka on otettu käyttöön ennen direktiivin täytäntöönpanoa jäsenvaltiossanne ja joiden tarkoituksena on tiedottaa autoilijoille polttoainetalouteen liittyvistä asioista (esimerkiksi polttoainetalouden merkintäjärjestelmä, televisio- ja radiokampanjat). (P) 2.1.1 Ilmoittakaa tällaisten aloitteiden tai ohjelmien kesto. (P) 2.1.2 Esittäkää lyhyt yhteenveto aloitteiden mahdollisista vaikutuksista ja esittäkää päätelmät siitä, miksi aloitteilla oli tai ei ollut vaikutusta (katso edellä). Vaihtoehtoisesti voidaan toimittaa jo laaditut arviointikertomukset, jotka sisältävät edellä pyydetyt tiedot. (P) 2.2 Onko direktiivin 1999/94/EY säännösten täytäntöönpanon lisäksi käytetty muita tiedotusmenetelmiä (esimerkiksi televisio-, radio- tai lehtikampanjat, tiedotuspäivät, konferenssit)? Ilmoittakaa jokaisen käytetyn tiedotusmenetelmän osalta tiedotusmenetelmän tyyppi, käytetty tiedotusväline, kesto, kustannusarvio sekä arvio tavoitettujen ihmisten lukumäärästä. (P) 3 Kuvailkaa lyhyesti henkilöautomarkkinoiden rakenne. (P) 3.1 Jäsenvaltiossa rekisteröityjen autoliikkeiden määrä. (P) 3.2 Riippumattomien autoliikkeiden (joita valmistaja ei omista) prosentuaalinen osuus ja muiden autoliikkeiden (jotka valmistaja omistaa) prosentuaalinen osuus. (P) 3.3 Yhtä automerkkiä edustavien autoliikkeiden prosentuaalinen osuus ja useita automerkkejä edustavien autoliikkeiden prosentuaalinen osuus. (P) 3.4 Yksityisten kuluttajien rekisteröimien (ostamien tai liisaamien) uusien autojen prosentuaalinen osuus. (V) 3.5 Yrityskuluttajien rekisteröimien (ostamien tai liisaamien) uusien autojen prosentuaalinen osuus. (V) C. ARVIO DIREKTIIVIN SÄÄNNÖSTEN TEHOKKUUDESTA JA TÄYTÄNTÖÖNPANOSTA 1 Oletteko tutkineet, miten tehokkaasti direktiivi 1999/94/EY on vaikuttanut hiilidioksidin kokonaispäästöjen tai henkilöautojen hiilidioksidipäästöjen pienenemiseen? Esittäkää tutkimusten tulokset ja niitä koskevat tiedot. (V) 2 Oletteko tutkineet oppaan, merkinnän ja julisteiden laatimisen ja jakelun yhteydessä direktiivin täytäntöönpanoon liittyviä kustannuksia ja hyötyjä (esimerkiksi autoliikkeille, viranomaisille tai autojen valmistajille)? (V) 2.1 Ilmoittakaa kustannusarvioiden tai kustannus-hyöty-analyysien tulokset ja esittäkää selvästi tehdyt oletukset ja käytetyt menetelmät. Arvioituihin kustannuksiin sisällytetään ainoastaan lisäkustannukset siihen tilanteeseen nähden, että direktiiviä ei olisi annettu. (V) 2.2 Pitävätkö kaikki tahot kustannuksia hyväksyttävinä? Jos vastaus on ei, esittäkää asiaa koskevat tiedot. (V) 2.3 Onko mahdollisesti suunniteltu, miten kustannuksia voitaisiin pienentää? (V) 3 Arvioikaa, miten tehokkaasti direktiivi on vaikuttanut kuluttajille suunnattuun tiedotukseen ja kuluttajien valintoihin. (P) Arviointimenetelmät 3.1 Onko jäsenvaltiossanne arvioitu kuluttajien tietoja polttoainetehokkuudesta ennen direktiivin täytäntöönpanoa? Jos vastaus on kyllä, esittäkää tulokset, tehdyt päätelmät, tiedot käytetyistä arviointimenetelmistä ja niiden arvioitu tarkkuus. Jos on toteutettu kyselytutkimuksia, esittäkää niitä koskevat tiedot, mukaan luettuina otosten koko sekä arviot tarkkuudesta ja edustavuudesta. Ilmoittakaa myös ajanjakso, jota arviot koskevat. (P) 3.2 Onko erilaisia oppaita, merkintöjä tai julisteita testattu käytännön olosuhteissa? Jos vastaus on kyllä, esittäkää tiedot testausmenetelmistä ja -olosuhteista sekä testituloksista. (P) 3.3 Onko jäsenvaltionne arvioinut, miten tehokkaasti direktiivissä säädetyt toimenpiteet (toisin sanoen merkintä, opas, juliste ja myynninedistämisaineisto) ovat auttaneet kuluttajia tekemään perusteltuja valintoja? Onko jäsenvaltionne arvioinut kuluttajien käsityksiä direktiivin mukaisesti annetuista polttoainetaloutta koskevista tiedoista ja kuluttajien reaktioita niihin? Jos vastaus on kyllä, kuvailkaa toteutettuja arvioita, käytettyjä menetelmiä sekä niiden arvioitua tarkkuutta. Jos on toteutettu kyselytutkimuksia, esittäkää niitä koskevat tiedot, mukaan luettuina otosten koko sekä arviot tarkkuudesta ja edustavuudesta. Ilmoittakaa myös ajanjakso, jota arviot koskivat. (P) Kuluttajien tiedot polttoainetalouteen liittyvistä asioista ja niiden ymmärtäminen 3.4 Kuinka hyvin kuluttajat tuntevat ja ymmärtävät polttoainetaloutta koskevia asioita? (V) 3.4.1 Miten yksityiset kuluttajat ja yrityskuluttajat painottavat ostettavaa tai liisattavaa uutta autoa valitessaan eri tekijöitä, polttoainetalous mukaan luettuna? (V) 3.4.2 Miten merkittävänä yksityiset kuluttajat ja yrityskuluttajat pitävät samankokoisten ajoneuvojen polttoaineenkulutuksen eroja? (V) 3.4.3 Miten auton käyttötarkoitus, autoilija, taloudelliset tekijät polttoainekustannuksia lukuun ottamatta, organisaation ympäristöpolitiikka tai muut keskeiset tekijät vaikuttavat siihen, miten tärkeänä yrityskuluttajat pitävät polttoainetaloutta? (V) 3.4.4 Miten hyvin yksityiset kuluttajat ja yrityskuluttajat tuntevat maailmanlaajuista lämpenemistä ja ilmastonmuutosta koskevat asiat ja niiden yhteyden (fossiilisten) polttoaineiden kulutukseen? (V) 3.4.5 Miten kuluttajan sosiaalis-taloudellinen asema, ikä, sukupuoli, polttoainekustannusten ja ajoneuvoverojen koettu tärkeys sekä muut keskeiset tekijät vaikuttavat siihen, miten hyvin kuluttaja tuntee ja ymmärtää polttoainetaloutta koskevia asioita? (V) 3.4.6 Miten tärkeä tekijä polttoainetalous on yksityisille kuluttajille ja yrityskuluttajille autoliikkeiden arvion mukaan? (V) 3.4.7 Miten usein yksityiset kuluttajat ja yrityskuluttajat esittävät kysymyksiä polttoainetaloudesta autoliikkeiden arvion mukaan? (V) Kuluttajien asenne polttoainetaloutta koskeviin tietolähteisiin 3.5 Miten yksityiset kuluttajat ja yrityskuluttajat suhtautuvat polttoainetaloutta koskeviin tietolähteisiin? (V) 3.5.1 Mitä tietolähteitä yksityiset kuluttajat ja yrityskuluttajat pitävät tärkeinä valitessaan ostettavaa tai liisattavaa uutta henkilöautoa, direktiivin mukaiset polttoainetaloutta koskevat tietolähteet mukaan luettuina? (V) 3.5.2 Miten helposti yksityiset kuluttajat ja yrityskuluttajat ovat pystyneet saamaan polttoainetaloutta koskevia tietoja ja vertailemaan eri autojen polttoainetaloutta? (V) 3.5.3 Miten helposti yksityiset kuluttajat ja yrityskuluttajat ovat pystyneet saamaan ympäristövaikutuksia koskevia tietoja ja vertailemaan eri autojen ympäristövaikutuksia? (V) Direktiivin säännösten yleinen tehokkuus 3.6 Missä määrin direktiivissä säädetyt toimenpiteet (toisin sanoen merkinnät, oppaat, julisteet ja myynninedistämisaineisto) ovat kokonaisuutena katsottuna auttaneet kuluttajia tekemään perusteltuja valintoja? (P) 3.6.1 Miten informatiivisina yksityiset kuluttajat ja yrityskuluttajat (ja autoliikkeet) pitävät polttoainetaloutta koskevaa tiedotusjärjestelmää (toisin sanoen merkintöjä, oppaita, julisteita ja myynninedistämisaineistoa) kokonaisuutena katsottuna? Miten kuluttajien tiedot polttoainetalouteen liittyvistä asioista, sosiaalis-taloudellinen asema, ikä, sukupuoli, polttoainekustannusten ja ajoneuvoverojen koettu tärkeys sekä muut keskeiset tekijät vaikuttavat tähän? (V) 3.7 Missä määrin direktiivissä säädetyt toimenpiteet vaikuttavat kokonaisuutena katsottuna kuluttajien käyttäytymiseen? (P) 3.7.1 Kuinka tehokkaana yksityiset kuluttajat ja yrityskuluttajat (ja autoliikkeet) pitävät polttoainetaloutta koskevaa tiedotusjärjestelmää (toisin sanoen merkintöjä, oppaita, julisteita ja myynninedistämisaineistoa) kokonaisuutena katsottuna? Miten kuluttajan tiedot polttoainetalouteen liittyvistä asioista, sosiaalis-taloudellinen asema, ikä, sukupuoli, polttoainekustannusten ja ajoneuvoverojen koettu tärkeys sekä muut keskeiset tekijät vaikuttavat kuluttajien näkemyksiin? (V) 3.7.2 Miten polttoainetaloutta koskevan tiedotusjärjestelmän yhteydessä direktiivin säännösten mukaisesti tarjotut tiedot saavat yksityiset kuluttajat toimimaan eri tavalla heidän valitessaan autoa? Miten kuluttajan tiedot polttoainetalouteen liittyvistä asioista, kuluttajan näkemys direktiivissä säädettyjen toimenpiteiden vaikutuksista, sosiaalistaloudellinen asema, ikä, sukupuoli, polttoainekustannusten ja ajoneuvoverojen koettu tärkeys sekä muut keskeiset tekijät vaikuttavat kuluttajien näkemyksiin? (V) Oppaan tehokkuus 3.8 Missä määrin opas auttaa kuluttajia tekemään perusteltuja valintoja? (P) 3.8.1 Kuinka monta prosenttia yksityisistä kuluttajista ja yrityskuluttajista tietää oppaasta ja miten heille tiedotetaan oppaasta? (V) 3.8.2 Miten yksityiset kuluttajat ja yrityskuluttajat saavan oppaan? Miksi oppaasta tietävät yksityiset kuluttajat ja yrityskuluttajat eivät saa opasta? Kuinka monta prosenttia yksityisistä kuluttajista ja yrityskuluttajista on ilmoittanut, etteivät he saaneet opasta pyydettyään sitä myyntipaikasta? (V) 3.8.3 Kuinka monta prosenttia yksityisistä kuluttajista ja yrityskuluttajista ottaa huomioon oppaassa esitetyt tiedot? (V) 3.8.4 Kuinka selvänä ja ymmärrettävänä yksityiset kuluttajat ja yrityskuluttajat (ja autoliikkeet) pitävät opasta? (V) 3.8.5 Pitävätkö yksityiset kuluttajat ja yrityskuluttajat (ja autoliikkeet) opasta hyödyllisenä? (V) 3.8.6 Ovatko yksityiset kuluttajat ja yrityskuluttajat (ja autoliikkeet) sitä mieltä, että opasta voisi parantaa? Mitä parannuksia he ehdottavat? (V) 3.9 Miten tehokas opas on? (P) 3.9.1 Missä määrin yksityiset kuluttajat ja yrityskuluttajat (ja autoliikkeet) uskovat oppaan vaikuttavan vähän polttoainetta kuluttavien ajoneuvojen edistämiseen? (V) Merkinnän tehokkuus 3.10 Missä määrin merkintä auttaa kuluttajia tekemään perusteltuja valintoja? (P) 3.10.1 Kuinka monta prosenttia yksityisistä kuluttajista ja yrityskuluttajista havaitsee merkinnän autossa tai sen lähellä? (V) 3.10.2 Kuinka monta prosenttia yksityisistä kuluttajista ja yrityskuluttajista on ilmoittanut, että autokauppias on esittänyt merkintää heille? Kuinka monta prosenttia yksityisistä kuluttajista ja yrityskuluttajista on ilmoittanut, että autokauppias on selittänyt heille merkintää? Kuinka monta prosenttia näistä kuluttajista oli pyytänyt autokauppiasta selittämään merkintää? (V) 3.10.3 Kuinka monta prosenttia yksityisistä kuluttajista ja yrityskuluttajista on lukenut merkinnän? (V) 3.10.4 Kuinka selvänä ja ymmärrettävänä yksityiset kuluttajat ja yrityskuluttajat (ja autoliikkeet) pitävät merkintää? (V) 3.10.5 Miten hyödyllisenä yksityiset kuluttajat ja yrityskuluttajat (ja autoliikkeet) pitävät merkintää? (V) 3.10.6 Haluaisivatko yksityiset kuluttajat ja yrityskuluttajat, että merkinnässä vertailtaisiin autojen polttoainetaloutta toisiinsa? Mitä vertailumenetelmää kuluttajat pitävät parhaana? (V) 3.10.7 Tietävätkö yksityiset kuluttajat Euroopan energiamerkinnästä? Pitävätkö yksityiset kuluttajat enemmän Euroopan energiamerkinnän muodosta kuin polttoainetaloutta koskevan merkinnän muodosta? Haluaisivatko yksityiset kuluttajat, että kaikissa energiaa kuluttavissa tuotteissa käytettäisiin muodoltaan samanlaista merkintää? (V) 3.10.8 Ovatko yksityiset kuluttajat ja yrityskuluttajat (ja autoliikkeet) sitä mieltä, että merkintää voitaisiin parantaa? Mitä parannuksia he ehdottavat? (V) 3.11 Miten tehokas merkintä on? (P) 3.11.1 Missä määrin yksityiset kuluttajat ja yrityskuluttajat (ja autoliikkeet) uskovat merkinnän vaikuttavan vähän polttoainetta kuluttavien ajoneuvojen edistämiseen? (V) Julisteen tehokkuus 3.12 Miten tehokkaasti juliste auttaa kuluttajia tekemään perusteltuja valintoja? (P) 3.12.1 Kuinka monta prosenttia yksityisistä kuluttajista ja yrityskuluttajista näkee julisteet? (V) 3.12.2 Mitä yksityiset kuluttajat ja yrityskuluttajat oppivat julisteesta? (V) 3.12.3 Kuinka selvänä ja ymmärrettävänä yksityiset kuluttajat ja yrityskuluttajat (ja autoliikkeet) pitävät julistetta? (V) 3.12.4 Miten hyödyllisenä yksityiset kuluttajat ja yrityskuluttajat (ja autoliikkeet) pitävät julistetta? (V) 3.12.5 Ovatko yksityiset kuluttajat ja yrityskuluttajat (ja autoliikkeet) sitä mieltä, että julistetta voitaisiin parantaa? Mitä parannuksia he ehdottavat? (V) 3.13 Miten tehokas juliste on? (P) 3.13.1 Missä määrin yksityiset kuluttajat ja yrityskuluttajat (ja autoliikkeet) uskovat julisteen vaikuttavan vähän polttoainetta kuluttavien ajoneuvojen edistämiseen? (V) Myynninedistämisaineiston tehokkuus 3.14 Miten tehokkaasti direktiivin säännösten mukainen myynninedistämisaineisto auttaa kuluttajaa tekemään perusteltuja valintoja? (P) 3.14.1 Missä määrin yksityiset kuluttajat ja yrityskuluttajat havaitsevat myynninedistämisaineistossa esitettyjä polttoainetaloutta koskevia tietoja? (V) 3.14.2 Kuinka hyödyllisenä yksityiset kuluttajat ja yrityskuluttajat pitävät sitä, että polttoainetaloutta koskevat tiedot esitetään selvästi kaikessa myynninedistämisaineistossa? (V) 3.15 Miten tehokasta direktiivin säännösten mukainen myynninedistämisaineisto on? (P) 3.15.1 Missä määrin yksityiset kuluttajat ja yrityskuluttajat (ja autoliikkeet) uskovat direktiivin säännösten mukaisen myynninedistämisaineiston vaikuttavan vähän polttoainetta kuluttavien ajoneuvojen edistämiseen? (V) 3.16 Esittäkää päätelmät siitä, kuinka tehokkaita direktiivissä säädetyt toimenpiteet ovat kuluttajille suunnatun tiedottamisen ja heidän valintoihinsa vaikuttamisen osalta. (P) D. TIEDOTUKSESSA KÄYTETTÄVIEN VÄLINEIDEN MUOTO JA KÄYTTÖ Merkinnän muoto 1 Minkälainen on muodoltaan jäsenvaltiossanne käytetty merkintä? Liittäkää mukaan esimerkkejä. (P) 1.1 Vertaillaanko merkinnässä kyseessä olevan auton polttoainetaloutta muiden autojen polttoainetalouteen? Jos vastaus on kyllä, kuvailkaa vertailutapaa (esimerkiksi autoja vertaillaan normalisoidun polttoainetalouden perusteella tai autot luokitellaan luokitusjärjestelmällä siten, että autoa voidaan vertailla saman luokan muihin autoihin). (P) 1.2 Jos autot asetetaan paremmuusjärjestykseen polttoainetalouden perusteella, kuvailkaa, miten arviointijärjestelmää sovelletaan markkinoilla oleviin automalleihin? Miten usein järjestys saatetaan ajan tasalle? Mikä on koko ajoneuvokannan keskimääräinen polttoainetehokkuuden luokitus? (P) 1.3 Jos merkinnässä esitetään polttoainekustannukset, esittäkää niiden laskentaperusteet (toisin sanoen ajomatka ja polttoainekulut litralta/gallonalta jokaista polttoainetyyppiä kohden, käyttövuodet jne.). (P) 1.4 Jos merkintään sisältyy ympäristöindeksi tai -luokka, jolla vertaillaan merkintää koskevan ajoneuvon ympäristövaikutuksia muiden ajoneuvojen ympäristövaikutuksiin, ilmoittakaa, miten tiedot on saatu ja miten ne esitetään. (P) 1.5 Jos merkintään sisältyy melua koskevia tietoja, ilmoittakaa, miten tiedot on saatu ja miten ne esitetään. Jos melua koskevia tietoja vertaillaan muihin autoihin, kuvailkaa vertailumenetelmä. (P) 1.6 Jos merkintään sisältyy myrkyllisiä päästöjä koskevia tietoja, ilmoittakaa, miten tiedot on saatu ja miten ne esitetään. Jos myrkyllisiä päästöjä koskevia tietoja vertaillaan muihin autoihin, kuvailkaa vertailumenetelmä. (P) 1.7 Onko merkintää varten laadittu luokitusjärjestelmä, jolla henkilöautot voidaan jakaa erityisiin luokkiin? Jos vastaus on kyllä, esittäkää tiedot järjestelmän toiminnasta. (P) 1.8 Esitetäänkö merkinnässä viittauksia ajoneuvoon liittyviin taloudellisiin etuihin tai haittoihin (kuten veroihin), jotka voivat vaikuttaa ajoneuvomallin valintaan ja siten polttoainetalouteen? Selittäkää, miten tiedot esitetään. (P) 1.9 Ylittääkö polttoainetaloutta koskeva merkintänne direktiivin 1999/94/EY liitteessä I esitetyt vähimmäisvaatimukset? Kuvailkaa, miten esitettävät tiedot saadaan. Perustelkaa lisäksi, miksi merkintä on suunniteltu sellaiseksi kuin se on. (P) 1.10 Oletteko tehty suunnitelmia merkinnän muodon muuttamisesta? Jos vastaus on kyllä, esittäkää suunnitelmia koskevat tiedot, mukaan luettuina päivämäärät, lisättävien tietojen hankintatapa sekä suunniteltujen muutosten perustelut. (P) Oppaan muoto 2 Minkälainen on muodoltaan jäsenvaltiossanne käytetty opas? Liittäkää mukaan esimerkki/esimerkkejä. (P) 2.1 Käytetäänkö koko jäsenvaltiossa samaa polttoainetaloutta koskevaa opasta (eri kieliversioita lukuun ottamatta)? (P) 2.2 Jos oppaassa esitetään polttoainekustannukset, ilmoittakaa niiden laskentaperusteet (toisin sanoen ajomatka ja polttoainekulut litralta/gallonalta jokaista polttoainetyyppiä kohden, käyttövuodet jne.). (Ilmoittakaa, jos vastaus on sama kuin merkintää koskevaan kysymykseen annettu vastaus.) (P) 2.3 Jos ajoneuvon ympäristövaikutuksia verrataan muiden ajoneuvojen ympäristövaikutuksiin ympäristöindeksillä tai -luokalla, ilmoittakaa, miten tiedot on saatu ja miten ne esitetään. (Ilmoittakaa, jos vastaus on sama kuin merkintää koskevaan kysymykseen annettu vastaus.) (P) 2.4 Jos oppaassa annetaan melua koskevia tietoja, ilmoittakaa, miten tiedot on saatu ja miten ne esitetään. Jos melua koskevia tietoja vertaillaan muihin autoihin, ilmoittakaa vertailumenetelmä. (Ilmoittakaa, jos vastaus on sama kuin merkintää koskevaan kysymykseen annettu vastaus.) (P) 2.5 Jos oppaassa esitetään myrkyllisiä päästöjä koskevia tietoja, ilmoittakaa, miten ne esitetään. Jos myrkyllisiä päästöjä koskevia tietoja vertaillaan muihin autoihin, ilmoittakaa vertailumenetelmä. (P) 2.6 Onko opasta varten laadittu luokitusjärjestelmä, jolla henkilöautot voidaan jakaa erityisiin luokkiin? Jos vastaus on kyllä, esittäkää tiedot järjestelmän toiminnasta. (Ilmoittakaa, jos vastaus on sama kuin merkintää koskevaan kysymykseen annettu vastaus.) (P) 2.7 Esitetäänkö oppaassa ajoneuvoon liittyviä taloudellisia etuja tai haittoja (kuten veroja), jotka voivat vaikuttaa ajoneuvomallin valintaan ja siten polttoainetalouteen? Selittäkää, miten tiedot esitetään. (P) 2.8 Esitetäänkö oppaassa polttoainetalouden paremmuusjärjestys? Selittäkää, miten tiedot esitetään. (P) 2.9 Ylittääkö/ylittävätkö polttoainetaloutta koskeva/koskevat oppaanne direktiivin 1999/94/EY liitteessä II esitetyt vähimmäisvaatimukset? Jos vastaus on kyllä, kuvailkaa, miten opas ylittää direktiivin vähimmäisvaatimukset, ja esittäkää perustelut. (P) 2.10 Onko opasta saatavilla sähköisessä muodossa? Ilmoittakaa Intemet-sivujen osoite, kuinka kauan Internet-sivut ovat olleet käytössä ja kuinka monta kertaa niillä on käyty tähän mennessä. Onko Intemet-sivuilla tietojen lajittelu- ja hakumahdollisuus? Kuinka usein sähköistä opasta päivitetään? Kuvailkaa lyhyesti Internet-sivujen sisältö ja muoto. (P) 2.11 Onko laadittu suunnitelmia painetun tai WWW-pohjaisen oppaan muodon muuttamisesta? Jos vastaus on kyllä, esittäkää asiaa koskevat tiedot, mukaan luettuina päivämäärät, lisättävien tietojen hankintatapa sekä suunniteltujen muutosten perustelut. (P) Julisteen muoto 3 Minkälainen on muodoltaan jäsenvaltiossanne käytetty juliste? Liittäkää mukaan esimerkkejä. (P) 3.1 Onko jäsenvaltionne antanut polttoainetalouden julistetta koskevia säännöksiä direktiivin 1999/94/EY säännösten lisäksi? Jos vastaus on kyllä, esittäkää tietoja lainsäädäntönne tai toimintalinjojenne mukaisista lisäsäännöksistä sekä niiden perustelut. (P) 3.2 Onko laadittu suunnitelmia julisteen muodon muuttamisesta? Jos vastaus on kyllä, esittäkää asiaa koskevat tiedot, mukaan luettuina päivämäärät, lisättävien tietojen hankintatapa sekä suunniteltujen muutosten perustelut. (P) Myynninedistämisaineiston muoto 4 Minkälainen on käytetty myynninedistämisaineisto? (P) 4.1 Onko jäsenvaltionne antanut myynninedistämisaineistoa koskevia säännöksiä direktiivin 1999/94/EY säännösten lisäksi? Jos vastaus on kyllä, esittäkää tietoja lainsäädäntönne tai toimintalinjojenne mukaisista lisäsäännöksistä sekä niiden perustelut. (P) 4.2 Onko jäsenvaltiossanne annettu säännöksiä muusta kuin painetusta myynninedistämisaineistosta (esimerkiksi Internet, televisio, radio)? Jos vastaus on kyllä, esittäkää asiaa koskevat tiedot. (P) 4.3 Onko laadittu suunnitelmia painetun tai muun myynninedistämisaineiston muuttamisesta? Jos vastaus on kyllä, esittäkää niitä koskevat tiedot, mukaan luettuina päivämäärät, lisättävien tietojen hankintatapa sekä suunniteltujen muutosten perustelut. (P) Eri välineiden muodon muuttaminen direktiivin täytäntöönpanon jälkeen 5 Onko jäsenvaltiossanne käytettyjä, direktiivissä säädettyjä välineitä (esimerkiksi julistetta, opasta, merkintää) muutettu arviointijakson aikana (toisin sanoen sen jälkeen, kun direktiivin säännökset on pantu alun perin täytäntöön jäsenvaltiossanne)? (P) 5.1 Ilmoittakaa, mitä direktiivissä 1999/94/EY säädettyjä toimenpiteitä, jotka otettiin käyttöön 18. tammikuuta 2001 jälkeen, on sittemmin muutettu. Toimittakaa esimerkkejä, jos tämä on mahdollista (esimerkiksi merkinnästä tai oppaasta). (P) 5.2 Esittäkää muutosten perustelut. (P) E. TÄYTÄNTÖÖNPANO Yleistä 1 Miten vastuu on jaettu viranomaisten, autoliikkeiden, valmistajien ja maahantuojien välillä? (P) 1.1 Kuka vastaa oppaan suunnittelun, valmistuksen ja jakelun valvonnasta? (P) 1.2 Kuka vastaa merkintöjen suunnittelun, valmistuksen ja jakelun valvonnasta? (P) 1.3 Kuka maksaa oppaan, merkinnän ja julisteen valmistuksen ja jakelun? (P) 2 Millaisia järjestelmiä on perustettu tietojen tuottamista, hallinnointia ja jakelua varten? (P) 2.1 Kuinka monta opasta painetaan vuosittain? Miten ja kenelle oppaat jaetaan? (P) 2.2 Miten autoliikkeet saavat merkintöjä? (P) 2.3 Miten autoliikkeet saavat julisteita? (P) 2.4 Mikä on autoliikkeiden mielestä tehokkain tapa saada merkintöjä, oppaita ja julisteita ja mitä he pitävät tällaisten hyviksi koettujen järjestelmien käyttöönoton esteinä? (V) 3 Aiotteko käyttää oppaan, merkinnän ja julisteen valmistamiseen ja jakeluun nykyisiä järjestelmiä? Jos vastaus on ei, esittäkää tiedot ja perustelut aikeista tehdä muutoksia ja ilmoittakaa, milloin muutosten on määrä tulla voimaan. (P) 4 Mihin päivämäärään mennessä jäsenvaltionne oli pannut täytäntöön direktiivin 1999/94/EY säännökset? Esittäkää erittely, jos säännöksiä on pantu täytäntöön eri ajankohtina. (P) 5 Onko direktiivin noudattamista arvioitu? Jos vastaus on kyllä, ilmoittakaa käytetyt arviointimenetelmät ja niiden arvioitu tarkkuus. Ilmoittakaa selvästi, jos merkinnän, julisteen, oppaan ja myynninedistämisaineiston arvioinnit poikkeavat toisistaan. Jos on toteutettu kyselytutkimuksia, esittäkää niistä yksityiskohtaiset tiedot, mukaan luettuna otosten koko, sekä arviot tarkkuudesta ja edustavuudesta. Esittäkää myös ajanjakso, jota arviot koskevat. (P) 6 Mikä on direktiivin noudattamisen aste? (P) Merkinnän vaatimustenmukaisuus 6.1 Ovatko merkinnän sisältö ja muoto direktiivin säännösten mukaisia ja esitetäänkö merkintä direktiivin säännösten mukaisesti? (P) 6.1.1 Käytetäänkö merkinnässä vakiomuotoa, jotta kuluttajat tunnistaisivat sen paremmin? (P) 6.1.2 Onko kaikkien merkintöjen koko A4 (297 mm x 210 mm)? (P) 6.1.3 Sisältävätkö merkinnät tietoja polttoaineenkulutuksesta ja hiilidioksidipäästöistä direktiivin liitteen I mukaisesti? (P) 6.1.4 Sisältävätkö merkinnät direktiivin liitteessä I esitetyn tekstin, joka koskee oppaan saatavuutta ja hiilidioksidipäästöjä? (P) 6.1.5 Kuinka monessa prosentissa autoista on merkintä, joka on direktiivin kaikkien säännösten mukainen? (V) 6.1.6 Kuinka moneen prosenttiin autoista on kiinnitetty merkintä? (V) 6.1.7 Kuinka monta prosenttia autoista on sellaisia, että merkintä on riittävän lähellä niitä? (V) 6.1.8 Kuinka monta prosenttia autoista on sellaisia, joihin ei ole kiinnitetty merkintää ja joiden lähellä ei ole merkintää? Mitkä ovat autoliikkeiden mukaan syyt siihen, ettei merkintää ole autoissa tai niiden lähellä? (V) 6.1.9 Kuinka monessa prosentissa autoista on epäselvä merkintä? (V) 6.1.10 Kuinka monessa prosentissa autoista on vioittunut merkintä? (V) 6.1.11 Kuinka monessa prosentissa autoista on merkintä, joka ei vastaa autoa? (V) 6.1.12 Kuinka monessa prosentissa autoista on merkintä, jonka sisältö ei ole direktiivin säännösten mukainen? Miksi sisältö ei ole direktiivin säännösten mukainen? (V) 6.1.13 Kuinka monessa prosentissa autoista on merkintä, jonka muoto ei ole direktiivin säännösten mukainen? Miksi muoto ei ole direktiivin säännösten mukainen? (V) 6.1.14 Ilmoittakaa tiedot tapauksista, joissa merkinnöissä on sekaannuksia aiheuttavia merkkejä, symboleja tai tekstejä, jotka liittyvät polttoaineenkulutukseen tai hiilidioksidipäästöihin ja jotka eivät ole direktiivin vaatimusten mukaisia. (P) 6.1.15 Onko esiintynyt tapauksia, joissa autoissa esitetyt kilpailevat merkinnät, jotka sisältävät polttoainetalouteen liittyviä tietoja, olisivat olleet ristiriitaisia virallisessa merkinnässä esitettyjen tietojen kanssa? Jos vastaus on kyllä, esittäkää tapauksia koskevat tiedot. (V) 6.2 Esittäkää merkinnän säännöstenmukaisuudesta tehdyt päätelmät. (P) Oppaan vaatimustenmukaisuus 6.3 Ovatko oppaan sisältö ja muoto direktiivin säännösten mukaiset ja onko oppaan jakelu direktiivin säännösten mukaista? (P) 6.3.1 Mikä on oppaan koko ja kuinka monta sivua siinä on? (P) 6.3.2 Onko automallit järjestetty valmistajien mukaisesti aakkosjärjestykseen? (P) 6.3.3 Onko automallit ryhmitelty aakkosjärjestyksen lisäksi jollakin muulla tavalla? Kuvailkaa, miten mallit on ryhmitelty. (P) 6.3.4 Kuinka usein opas saatetaan ajan tasalle? (P) 6.3.5 Kun opas saatetaan ajan tasalle, sisältääkö se luettelon kaikista uuden oppaan julkaisupäivänä saatavilla olevista uusista henkilöautomalleista? (P) 6.3.6 Ilmoitetaanko jokaisen mallin polttoainetyyppi, virallinen polttoaineenkulutus ja viralliset hiilidioksidipäästöt moitteettomasti direktiivin säännösten mukaisesti? (P) 6.3.7 Esitetäänkö jokaisesta mallista muita tietoja direktiivissä vaadittujen tietojen lisäksi? Jos vastaus on kyllä, kuvailkaa tietoja ja esittäkää perustelut sille, että tiedot esitetään oppaassa. (P) 6.3.8 Onko oppaassa käytetty muita sekaannuksia aiheuttavia merkkejä, symboleja tai tekstejä, jotka liittyvät polttoaineenkulutukseen tai hiilidioksidipäästöihin ja jotka eivät ole direktiivin säännösten mukaisia? Jos vastaus on kyllä, esittäkää asiaa koskevat tiedot. (P) 6.3.9 Onko esiintynyt tapauksia, joissa näyttelytiloissa esitetyt kilpailevat oppaat, jotka sisältävät polttoainetalouteen liittyviä tietoja, olisivat olleet ristiriitaisia virallisessa oppaassa esitettyjen tietojen kanssa? Jos vastaus on kyllä, esittäkää tapauksia koskevat tiedot. (V) 6.3.10 Kuinka monta prosenttia autoliikkeistä on sellaisia, että niiden myyntipaikoissa on saatavilla maksuttomia oppaita, ja kuinka monessa prosentissa ei ole oppaita lainkaan? Miksi maksuttomia oppaita ei ole saatavilla myyntipaikoissa? (V) 6.3.11 Onko autoliikkeillä ongelmia oppaiden toimituksessa? (V) 6.3.12 Ovatko oppaat esillä myyntipaikassa? Miksi autoliikkeet eivät pidä opasta esillä? (V) 6.4 Esittäkää oppaan säännöstenmukaisuudesta tehdyt päätelmät. (P) Julisteen vaatimustenmukaisuus 6.5 Ovatko julisteen sisältö ja muoto direktiivin säännösten mukaiset ja pidetäänkö juliste esillä direktiivin säännösten mukaisesti? (P) 6.5.1 Kuinka monta prosenttia autoliikkeistä ei pidä julistetta esillä myyntipaikassa? (V) 6.5.2 Kuinka monta prosenttia autoliikkeistä ei pidä julistetta esillä myyntipaikan selvästi näkyvässä paikassa? (V) 6.5.3 Miten myyntipaikassa esillä pidettävät julisteet eivät ole direktiivin säännösten mukaisia? (V) 6.5.4 Mitä syitä autoliikkeet esittävät siihen, etteivät he pidä polttoaineenkulutusta koskevaa julistetta esillä? (V) 6.5.5 Mitä syitä autoliikkeet esittävät siihen, etteivät he pidä polttoaineenkulutusta koskevaa julistetta esillä selvästi näkyvässä paikassa? (V) 6.5.6 Mitä syitä autoliikkeet esittävät tapauksissa, joissa julisteen muoto tai sisältö ei ole direktiivin säännösten mukainen? (V) 6.6 Esittäkää julisteen säännöstenmukaisuudesta tehdyt päätelmät. (P) Myynninedistämisaineiston vaatimustenmukaisuus 6.7 Onko myynninedistämisaineisto direktiivin säännösten mukaista? (P) 6.8 Esittäkää esimerkkejä tapauksista, joissa myynninedistämisaineiston havaittiin olevan direktiivin säännösten vastainen. (P) 6.9 Esittäkää myynninedistämisaineiston säännöstenmukaisuudesta tehdyt päätelmät. (P) Arvio säännösten noudattamisen suuntaviivoista 6.10 Miten säännösten noudattaminen (joka koskee merkinnän ja julisteen esillä pitämistä sekä oppaan jakelua direktiivin säännösten mukaisesti) vaihtelee autoliikkeissä alueittain ja autoliiketyypeittäin (toisin sanoen riippumattomat tai valmistajan omistamat, yhden automerkin edustajat tai useiden automerkkien edustajat, eri valmistajat)? (V) 6.11 Miten säännösten noudattaminen (joka koskee merkinnän ja julisteen esillä pitämistä sekä oppaan jakelua direktiivin säännösten mukaisesti) vaihtelee autoliikkeissä myyntihenkilöstölle tarjottavien kannustepalkkioiden mukaisesti? (V) 6.12 Miten säännösten noudattaminen vaihtelee jäsenvaltiossanne sen mukaan, miten kuluttajat tuntevat polttoainetalouteen liittyviä asioita ja millaiseksi arvioidaan direktiivin säännösten vaikutus kuluttajien käyttäytymiseen? (V) Seuraamusjärjestelmä 6.13 Mitä seuraamusjärjestelmää jäsenvaltiossanne käytetään, jos direktiivin nojalla annettuja kansallisia säännöksiä rikotaan? (P) 6.13.1 Onko jäsenvaltionne määrittänyt seuraamukset, joita direktiivin nojalla annettujen kansallisten säännösten rikkominen aiheuttaa? (P) 6.13.2 Kuvailkaa seuraamusjärjestelmää. (P) 6.13.3 Onko seuraamuksia sovellettu? Jos vastaus on kyllä, selvittäkää keneen seuraamuksia on sovellettuja missä muodossa? (P) Ryhmittelyjärjestelmä 7 Direktiivin 2 artiklassa (5 ja 6 kohta) säädetään, että ajoneuvotyypin vaihtoehdot ja muunnokset voidaan ryhmitellä kuuluviksi samaan malliin. Onko tällainen ryhmittelyjärjestelmä otettu käyttöön? Selittäkää, mihin se perustuu. Selittäkää myös, miten ryhmittelyjärjestelmää sovelletaan direktiivin säännösten mukaisesti. (V) F. MUIDEN TIEDOTUSVÄLINEIDEN KÄYTTÖ 1 Oletteko aikoneet käyttää tiedotusjärjestelmässänne muita tiedotusvälineitä ja/tai oletteko jo tehneet näin? Jos vastaus on kyllä, miten ja miksi näin on tehty? (V) 2 Oletteko testanneet vaihtoehtoisia tiedotusvälineitä kenttäolosuhteissa? Jos vastaus on kyllä, ilmoittakaa testausmenetelmät ja -olosuhteet sekä testitulokset. (V) 3 Oletteko havainneet lainsäädäntöön ja instituutioihin liittyviä esteitä myynninedistämisaineiston laajentamisessa muihin tiedotusvälineisiin? Jos vastaus on kyllä, esittäkää asiaa koskevat tiedot. (V) G. Yleisarvio 1 Esittäkää tärkeimmät kokemuksenne direktiivin (ja kansallisten säännösten) täytäntöönpanosta. (V) 2 Ilmoittakaa kiireellisimpänä pitämänne toimenpide, jolla voitaisiin parantaa direktiivin tehokkuutta sekä jäsenvaltiossanne että Euroopan unionissa. (V) (1) Jos useat henkilöt (tai organisaatiot/osastot) täyttävät lomakkeen, ilmoittakaa jokaisesta pyydetyt tiedot.